Odbor za praćenje primjene Kodeksa ponašanja je stalno radno tijelo Skupštine grada Derventa. U skladu sa članom 67. Poslovnika o radu Skupštine grada Derventa („Službeni glasnik grada Derventa“, broj 24/21), Odbor ima predsjednika, zamjenika predsjednika i tri člana od kojih se predsjednik i dva člana biraju iz reda odbornika u Skupštini, a dva člana iz reda uglednih i afirmisanih građana u javnom životu.

**Nadležnosti Odbora za praćenje primjene Kodeksa ponašanja:**

1) donosi Poslovnik o radu Odbora za praćenje primjene Kodeksa ponašanja ( u daljem tekstu: Odbor)

2) prati i analizira primjenu Kodeksa ponašanja odbornika Skupštine (u daljem tekstu: Kodeks),

3) prati rad odbornika Skupštine i ukazuje na pojave kršenja Kodeksa,

4) razmatra prijave odbornika, građana, udruženja građana i drugih organizacija o kršenju Kodeksa i vodi postupak na osnovu tih prijava,

5) podnosi izvještaje Skupštini grada sa preporukama za izricanje mjera,

6) obavještava javnost o svom radu i izrečenim mjerama,

7) savjetuje izabrane predstavnike i druga zainteresovana lica o pitanjima vezanim za Kodeks,

8) stara se o afirmaciji Kodeksa,

9) predlaže izmjene i dopune Kodeksa u skladu sa preporukama građana i nalazima proisteklim iz rada odbora i

10) obavlja i druge poslove utvrđene Kodeksom i aktima Skupštine.

**Članovi Odbora za praćenje primjene Kodeksa ponašanja:**

1. Drago Simić, predsjednik,

2. Dejan Pjeranović, zamjenik predsjednika,

3. Slavko Bojanić, član,

4. Biljana Đukić, član,

5. Andrea Milanović, član.